*Meghallották ezt azok a farizeusok, akik a közelében voltak, és ezt kérdezték tőle: „Talán mi is vakok vagyunk?” (Jn 9,40)*

Jézus nem titokban, mások háta mögött beszélve hirdette a menny királyságának dolgait. Az előző versben megfogalmazott mondanivalóját a farizeusok is meghallották. A farizeusok - mint a nép vezetői – úgy gondolták, nekik megfelelő a tudásuk a dolgok meglátására. Fizikai és szellemi területen is. De az őszinte emberek, még a farizeusok között is, kénytelenek voltak elismerni, hogy Jézus munkálkodása és tanításai más tekintély alapján működnek. Jézus útját követő csodákat nem lehetett letagadni, a tanítása pedig másról szólt, mint ami le volt jegyezve az atyák hagyományában. Sőt, néha „sajátos” módon értelmezte az előírásokat, pl.: szombaton is gyógyított. Azzal, hogy nem tudták (vagy akarták) követni Jézus tanításait, csak feszültség keletkezett bennük a törvény miatt. Mivel nem tudták elhelyezni Jézus munkálkodását a törvény összefüggésében, jogos megállapítás lehet az Igeversben megfogalmazott kérdés.

Le kell szögezni, ezek a farizeusok fizikailag nagy valószínűség szerint nem voltak vakok. De a szellemi dolgok tekintetében...

A jó hír, Jézusban megnyílnak szemeink a szellemi dicsőségre. Legyen részed benne! *Vadon Gyula*